2. 含有"琵琶"二字的古诗句
杂曲歌辞·渭城少年行 崔颢 洛阳二月梨花飞,秦地行人春忆归。
扬鞭走马城南陌,朝逢驿使秦川客。驿使前日发章台,传道长安春早来。
棠梨宫中燕初至,葡萄馆里花正开。念此使人归更早,三月便达长安道。
长安道上春可怜,摇风荡日曲河边。万户楼台临渭水,五陵花柳满秦川。
秦川寒食盛繁华,游子春来喜见花。斗鸡下杜尘初合,走马章台日半斜。
章台帝城称贵里,青楼日晚歌钟起。贵里豪家白马骄,五陵年少不相饶。
双双挟弹来金市,两两鸣鞭上渭桥。渭城桥头酒新熟,金鞍白马谁家宿。
可怜锦瑟筝琵琶,玉台清酒就君家。小妇春来不解羞,娇歌一曲杨柳花。
相和歌辞·祠神歌·送神 王睿 枨枨山响答琵琶,酒湿青莎肉饲鸦。树叶无声神去后,纸钱灰出木绵花。
相和歌辞·从军行 张祜 少年金紫就光辉,直指边城虎翼飞。一卷旌收千骑虏,万全身出百重围。
黄云断塞寻鹰去,白草连天射雁归。白首汉廷刀笔吏,丈夫功业本相依。
相和歌辞·王昭君 李商隐 毛延寿画欲通神,忍为黄金不为人。马上琵琶行万里,汉宫长有隔生春。
乐府杂曲·鼓吹曲辞·巫山高二首一 孟郊 巴山上峡重复重,阳台碧峭十二峰。荆王猎时逢暮雨,夜卧高丘梦神女。
轻红流烟湿艳姿,行云飞去明星稀。目极魂断望不见,猿啼三声泪沾衣。
吊白居易 李忱 缀玉联珠六十年,谁教冥路作诗仙。浮云不系名居易,造化无为字乐天。
童子解吟长恨曲,胡儿能唱琵琶篇。文章已满行人耳,一度思卿一怆然。
七古·古意 唐·李颀 男儿事长征,少小幽燕客。赌胜马蹄下,由来轻七尺。
杀人莫敢前,须如猬毛磔。黄云陇底白云飞,未得报恩不得归。
辽东小妇年十五,惯弹琵琶解歌舞。今为羌笛出塞声,使我三军泪如雨。
乐府·古从军行 白日登山望烽火,黄昏饮马傍交河。行人刁斗风沙暗,公主琵琶幽怨多。
野营万里无城郭,雨雪纷纷连大漠。胡雁哀鸣夜夜飞,胡儿眼泪双双落。
闻道玉门犹被遮,应将性命逐轻车。年年战骨埋荒处,空见蒲桃入汉家。
七律·咏怀古迹五首 唐·杜甫 支离东北风尘际,漂泊西南天地间。三峡楼台淹日月,五溪衣服共云山。
羯胡事主终无赖,词客哀时且未还。庾信平生最萧瑟,暮年诗赋动江关。
摇落深知宋玉悲,风流儒雅亦吾师。怅望千秋一洒泪,萧条异代不